Sciant præsentes et posteri quod nobilis vir Clarembaudus, dominus de Noers, ob remedium animæ suæ et antecessorum suorum, cum laude uxoris suæ, dedit et concessit Deo et ecclesiæ Beati-Joannis Reomaensis homines quos apud Rubeum-montem habebat, scilicet Gauterium Texerannum, et ejus uxorem, Ermingardem, et Beatricem, uxorem Guidonis de Foro, cum ipsorum heredibus. Abbas vero Reomaensis, et totus conventus ejusdem ecclesiæ, pro impenso sibi beneficio, concesserunt ei fratrum societatem in orationibus, et omnibus ejusdem ecclesiæ beneficiis. Audito autem ejus obitu, de eo, sicut de professo ecclesiæ exequentur, et anniversarium ejus, et patris sui solemniter peragetur. Donationem autem istam laudaverunt domnus Hugo, Autissiodorensis episcopus, et domnus Guido, frater ejus, et sigillis suis confirmaverunt; laudavit etiam mater ipsius Clarembaudi. Hujus donationis testes sunt: Durannus; Godefredus; Milo, Willelmus, ejusdem ecclesiæ monachi; Stephanus le Bornes; Jobertus de Bar; Huo, filius ejus; Laurentius, Leodegarius, Imbertus, famuli abbatis; Stephanus de Argenteuil; Jobertus de Mollini; Guido Tardel, milites; Theobaudus de Sanci, præpositus de Noers. Actum est hoc, anno ab Incarnatione Domini millesimo centesimo octogesimo nono, tempore domini Hugonis, abbatis.